alexandrainst/scandi-wiki huggingface dataset:
Tvorchi

Tvorchi er en ukrainsk elektronika-duo fra Ternopil. Bandet ble dannet i 2018 av musikkprodusent Andrij Hutsuljak og vokalist Jimoh Augustus Kehinde – kjent som Jeffery Kenny. De har utgitt fire studioalbum: The Parts (2018), Disco Lights (2019), 13 Waves (2020) og Road (2020). I desember vant Tvorchi den ukrainske musikkonkurransen Vidbir og skal representere Ukraina i Eurovision Song Contest 2023 med sangen «Heart of Steel».

Bakgrunn 

Duoen består av Andrij Viktorovytsj Hutsuljak (; født 21. februar 1996 i Vilkhovets, Tsjortkiv rajon) og Jimoh Augustus Kehinde (kallenavn Jeffery Kenny; født 30. september 1997 i Nigeria). De to møttes i 2017, da Hutsuljak tilfeldigvis henvendte seg til Kenny på gaten. Dette var en del av et videoprosjekt for sosiale medier, der Hutsuljak skulle teste folks engelskkunnskaper. Møte utviklet seg til et vennskap og musikalsk samarbeid, der ukrainske Hutsuljak ble musikkprodusent og nigerianske Kenny ble låtskriver og vokalist. Begge studerte ved det farmasøytiske fakultet ved Ternopil nasjonale medisinske universitet.

Musikalsk samarbeid 
De to slapp sin første singel, «Slow», 30. mai 2017, og i september kom oppfølgersingelen «You». Tidlig i 2018 dannet de bandet Tvorchi og ga ut debutalbumet The Parts 2. februar 2018. I september samme år slapp bandet musikkvideoen for låten «Ungdom» ().

Oppfølgeralbumet Disco Lights kom 14. februar 2019, og én uke senere slapp de en musikkvideo av albumets hovedsingel, «Believe». Sangen fikk i løpet av et par dager over  visninger på YouTube, og sangen nådde en niendeplass på Google Play-listen i Ukraina.

Samme sommer opptrådte duoen på flere musikkfestivaler : Faine Misto (Ternopil), Atlas Weekend (Kyiv) og Ukrainian Song Project (Lviv). I september slapp de singelen «#не танцюю».

I februar 2020 deltok Tvorchi musikkonkurransen Vidbir med sangen «Bonfire», der de endte på fjerdeplass i finalen. Senere samme år albumene 13 Wawes og Roads – inkludert flere medfølgende singler. De ble nominert i flere kategorier til ulike ukrainske musikkutmerkelser i 2020 og 2021: Culture Ukraine og YUNA 2021.

Eurovision Song Contest 
I desember 2022 deltok bandet i den ukrainske musikkonkurransen Vidbir med låten «Heart of Stone». Vinneren får representere Ukraina i den kommende utgaven av Eurovision Song Contest. Den ukrainske finalen fant sted i en underjordisk t-banestasjon som følge av den pågående krigen mot Russland.

Duoen vant Vidbir med nest flest stemmer fra fagjuryen og flest stemmer fra seerne. Gjennom seieren skal duoen representere Ukraina i finalen av Eurovision Song Contest i Liverpool lørdag 14. mai 2023.

Eksterne lenker

Referanser 

 

Ukrainske musikkgrupper
Ukrainsk musikk
Deltakere i Eurovision Song Contest 2023
Tour de Ski 2022/23

Tour de Ski 2022/23 er den 17. utgaven av Tour de Ski, og blir arrangert i Val Müstair (Sveits), Oberstdorf (Tyskland) og Val di Fiemme (Italia) fra 31. desember 2022 til 8. januar 2023.

Russland er utestengt pga. landets invasjon av Ukraina i februar 2022, og Natalja Neprjajeva får derfor ikke muligheten til å forsvare fjorårets seier.

Nasjoner representert

Norske deltagere 

Uttaket ble offentliggjort 20. desember 2022.

Program

Etapper

Etappe 1 
Val Müstair (Sveits), 31. desember 2022.
 Bonussekunder til de 30 utøverne som kvalifiserer seg til kvartfinalen fordeler seg slik:
 Finale: 60–54–48–46–44–42
 Semifinale: 32–30–28–26–24–22
 Kvartfinale: 10–10–10–8–8–8–8–8–6–6–6–6–6–4–4–4–4–4

Etappe 2 

Val Müstair (Sveits), 1. januar 2023.
Ingen bonussekunder tildeles på denne etappen.

Etappe 3 

Oberstdorf (Tyskland), 3. januar 2023.
Ingen bonussekunder tildeles på denne etappen.

Etappe 4 

Oberstdorf (Tyskland), 4. januar 2023.

 Startlisten basert på resultatene i forrige etappe.
 Ingen bonussekunder tildeles på denne etappen.

Etappe 5 

Val di Fiemme (Italia), 6. januar 2023.
 Bonussekunder til de 30 skiløperne som kvalifiserer seg til kvartfinalen, fordelt som følger:
 Finale: 60–54–48–46–44–42
 Semifinale: 32–30–28–26–24–22
 Kvartfinale: 10–10–10–8–8–8–8–8–6–6–6–6–6–4–4–4–4–4

Etappe 6 

Val di Fiemme (Italia), 7. januar 2023.

Bonussekunder 
 Menn: 1 mellomsprint, bonussekunder til de 10 første skiløperne (15–12–10–8–6–5–4–3–2–1) forbi mellompunktet.
 Kvinner: 1 mellomsprint, bonussekunder til de 10 første skiløperne (15–12–10–8–6–5–4–3–2–1) forbi mellompunktet.
 Ingen bonussekunder tildeles ved målgang.

Etappe 7 

Val di Fiemme (Italia), 8. januar 2023.

Ingen bonussekunder tildeles på denne etappen.

Endelig resultat 

Etter 1 av 7 etapper.

Totalstilling

Poengplassering

Nasjonskamp

Referanser 

Tour de Ski
Sport i Sveits i 2022
Sport i Sveits i 2023
Sport i Tyskland i 2023
Sport i Italia i 2023
Langrenn i 2022
Langrenn i 2023
Ben Ogden

Benjamin «Ben» Ogden (født 13. februar 2000) er en amerikansk langrennsløper som debuterte i verdenscupen på sprinten i Québec 22. mars 2019.

Han var del av det amerikanske laget under Vinter-OL 2022, hvor han endte på 9.-plass på lagsprinten, på 12.-plass på sprinten i fri teknikk og på 42.–plass på 15 km klassisk.

Referanser

Eksterne lenker 
 
 

Personer fra Grafton County i New Hampshire
Langrennsløpere fra USA
Langrennsløpere under Vinter-OL 2022
Ingvild Synnøve Midtskogen

Ingvild Synnøve Midtskogen (født 21. desember 2007) er en norsk skihopper og kombinertløper som representerer idrettslaget TRY.

Idrettskarriere 
Midtskogen debuterte på seniornivå i hopp som 13-åring i september 2021 på Lillehammer og tok en tredjeplass i både Norgescuprennet og Plastmesterskapet i normalbakke.  I oktober 2021 utpekte Aftenposten henne som Norges største hopptalent.  Som 14-åring og tredje yngst i verden debuterte hun i kvinnenes verdenscup på Lillehammer 3. desember 2022, der hun tok en 40.-plass i normalbakken.  Hun kvalifiserte seg også til storbakken dagen etter med en 33.-plass i kvalifiseringsrennet som den yngste i storbakke, men blei i det påfølgende rennet diskvalifisert for å ha sluppet bommen for seint.

I kombinert debuterte hun på seniornivå under sommer-NM august 2022, der hun tok en fjerdeplass i liten bakke/3,3 km og en andreplass i normalbakke/6,4 km.

Referanser

Eksterne lenker 
 Utøverprofil hos FIS (hopp)
 Utøverprofil hos FIS (kombinert)

Norske kombinertløpere
Norske skihoppere
Megleren

Megleren (originaltittel: The Broker) er en roman skrevet av den amerikanske forfatteren John Grisham, og publisert i USA den 11. januar 2005.

Handling 

Joel Backman er en megler ansett for å være en av de mektigste lobbyistene i Washington, D.C. Men Backmans tilværelse faller imidlertid fra hverandre når en avtale kollapser, som involverer en hacket spion-satellitt som ingen vet om - og Backman havner i fengsel. Seks år senere har de politiske hjulene snudd, og andre maktsyke menn interesserte i Backman. Det gjennomføres statskupp, og etter at en avtroppende vanæret president gir ham full benådning etter oppdrag fra CIA, finner Backman seg ute av fengselet igjen midt på natten, og fløyet med militærfly til Italia for å begynne en nytt liv.

Backman har fått et nytt navn og mystiske nye «venner» som lærer ham å snakke språket, og å blande seg med befolkningen i Bologna. Imidlertid innser Backman snart at noe ikke er som det skal i dette nye opplegget, og han er under konstant overvåking. Det viser seg at CIA planlegger å få ham drept av profesjonelle leiemordere fra henholdsvis Kina, Israel, Russland, Saudi-Arabia og andre land.

CIA har til hensikt å vente på å se hvem som dreper Backman, i et forsøk på å løse det største mysteriet som har rammet den amerikanske regjeringen på flere tiår: Spørsmålet om hvem som har bygget denne tilsynelatende ugjennomtrengelige og mest avanserte spion-satellitten noensinne. Det viser seg å være Kina som hadde stjålet denne informasjonen fra USA. Backman overlever så vidt flere drapsforsøk, og klarer å etablere kommunikasjon med sønnen sin Neal. Han slipper unna de som overvåker ham, og vender hjem i håp om å inngå en ny avtale med de amerikanske myndighetene.

John Grisham
Kriminalromaner
Bøker fra 2004
Jønnbrød

Jønnbrød, eller «avlettor», noen steder også kalt «tynnbakkels», er en type tynne, sprøe kaker. Røren er  laget av vann, fløte/rømme og mel, og blir i våre dager ofte stekt i jern beregnet for krumkake. Noen steder stekes de også i en litt tykkere utgave, da brukes gorojern.

Navnet jønnbrød blir brukt i Nord-Østerdalen (jønnbrø, jarnbrø) og Särna (jönnbrö), på Land, i Valdres (jødnbrø), på Oppdal og i Orkdalen fra Berkåk og Rennebu nedover til Meldalen, jønnbrød. Jønnbrød blir de også kalt i Sunndalen og Øksendalen og på Ålvundeidet. 

Navnet jønnbrød brukes også i de østerdalske nybyggerbygdene i Bardu og Målselv kommuner i Troms, der jønnbrødtradisjonen står så sterkt at Bardu kommune til og med har en ordning for utlån av disse jønnbrødjernene. Bardu kommune har også laget et jønnbrødjern, med kommunevåpenet som motiv, for å feire kommunen sitt 150-års jubileum i 2005. 

Navnet tynnbakkels blir noe brukt i indre deler av Romsdalen. Navnet avletto, kommer av det kirkelige ordet oblat, blir hovedsakelig brukt i Gudbrandsdalen, og Folldalen, som tidligere tilhørte Gudbrandsdalen. Det blir også brukt i Eikesdalen, der flertallsformen er avlette i nyere tid. Andre navn man bruker i Nord-Østerdalen inkluderer stekbrød og godbrød.

Jernet 
I gamle dager ble jønnbrød stekt i grua. Da hadde  jønnbrødjern (avlettjern, tynnbakkelsjern) ofte svært lange skaft. I dag ligner de mer på et vanlig jern for krumkake eller vaffeljern. 

Eldre jønnbrødjern har ofte kristne motiver. En undertype av de er aposteljern, som har en sirkel av tolv apostler rundt det sentrale motivet på den ene siden. Innskrifta rundt kanten av baksiden kan variere mellom ulike jern. Det geometriske mønsteret innvendig er karakteristisk for de fleste jønnbrødjern i dag. 

Det går godt an å steke jønnbrød i jern beregnet for krumkake eller gorojern (for noe tykkere jønnbrød) hvis man ikke har det vanlige jønnbrødjernet.

Oppskrift 

 3   dl  kremfløte og/eller rømme
 1   dl  vann
 1   ts  salt el. sukker
 3,5 dl  byggmel eller sammalt hvetemel

Oppskrifta varierer en del fra sted til sted. I Målselv er det for eksempel vanlig å ha i litt anis.

Så blandes alle ingredienser og røra får stå i minst en time. De stekes lysegule i jønnbrødjernet eller krumkakejernet på svak varme, ca. 3-4 min. på hver side, med kokeplata på 160 watt. Jønnbrødet skal ikke krummes, man stabler de flate. De holder seg i en lukket kakeboks i mange uker.

Referanser

Eksterne lenker 

 Brimi, Arne: «Avletto» 
 «Avletter» på Tradisjoner.no

Bakst
Joker Out

Joker Out er en slovensk guttegruppe innen poprock-sjangeren. Bandet ble dannet i 2016 og har siden blitt et av landets mest populære band og har mottatt flere musikkpriser for årets nykommere og årets utøvere. De skal representere Slovenia i Eurovision Song Contest 2023.

Bakgrunn 
Joker Out ble dannet i mai 2016, etter oppløsningen av bandet Apokalipsa, der Bojan Cvjetićanin, Martin Jurkovič, Matic Kovačič og Luka Škerlep spilte. Tre av Apokalipsa-medlemmene – Cvjetićanin, Jurkovič og Kovačič – gikk sammen om å danne et nytt band og fikk med seg Kris Guštin og Jan Peteh fra gruppen Bouržuazija. De kalte det nye bandet Joker Out.

Kort tid etter hadde sin første offentlige opptreden, på Festival na gaj, og i november samme år slapp de sin første singel, «Kot srce ki kri poganja», som de også spilte inn sin første video til. [2] De påfølgende årene turnerte bandet på ulike festivaler og spilte konserter over hele Slovenia. 

Etter åtte måneders pause kom oppfølgersingelen «Gola» i september 2019, og siden fulgte ytterligere tre singler frem til sommeren 2021.

Endringer i besetning 
Jure Maček erstattet trommeslager Matic Kovačič i 2021, og i oktober 2022 forlot bassist Martin Jurkovič bandet på grunn av studier i utlandet. Gruppen fortsatte som kvartett, men har siden knyttet til seg Nace Jordan som bassist under konserter og opptredener.

Eurovision Song Contest 
Bandet har siden 2020 utviklet seg til å bli et av de mest populære i Slovenia. De har vunnet to Gullfløyter, en årlig slovensk musikkpris, for «årets nykommere» i 2020 og «årets utøvere» i 2021. I desember kunngjorde den slovenske allmennkringkasteren RTVSLO at Joker Out skal representere landet i Eurovision Song Contest 2023 i Liverpool. Låten de deltar med, blir presentert 4. februar 2023.

Besetning 

 Bojan Cvjetićanin (vokal)
 Kris Guštin (gitar)
 Jan Peteh (gitar)
 Nace Jordan (bass)
 Jure Maček (trommer)

Referanser

Eksterne lenker 

 
 
 

 

Deltakere i Eurovision Song Contest 2023
Slovenske sangere
Slovensk musikk
Kommunestyrevalg i Vadsø

Her følger oversikt over kommunestyrevalg i Vadsø kommune:

Kommunestyrevalget 2019

Kommunestyrevalget 2015

Kommunestyrevalget 2011 

Lokalvalg i Troms og Finnmark
The White Circle

The White Circle er en amerikansk stumfilm fra 1920, regissert av Maurice Tourneur.

Handling 
Bank-mannen Bernard Huddlestone har satt sitt eget liv i fare ved å spille bort penger som er betrodd til ham av Carbonari, et italiensk hemmelig selskap. Han appellerer derfor til Northmour, en eventyrer, om beskyttelse. Northmour tar med seg Huddlestone og datteren Clara til slottet hans i Skottland, og tilbyr dem sikkerhet i retur for Claras hånd i ekteskapet.

Men Clara møter snart Frank Cassilis, en gammel rival av Northmour, og de blir snart forelsket. Det oppstår ytterligere problemer mellom de to mennene, men når Carbonari oppdager Huddlestones skjulested - og de går til angrep mot slottet.

Skuespillere 
 Spottiswoode Aitken som Bernard Huddlestone
 Janice Wilson som Clara Huddlestone
 Harry Northrup som Northmour
 John Gilbert som Frank Cassilis
 Wesley Barry som Ferd
 Jack McDonald som Gregorio

Referanser

Eksterne lenker 

Stumfilmer fra USA
Filmer fra 1920
The White Dove (1920)

The White Dove er en amerikansk stumfilm fra 1920 regissert av Henry King.

Handling 
Etter å ha fått vite av en døende venn at hans nå avdøde kone hadde vært utro mot ham, ødelegges illusjonene til den respekterte doktoren Sylvester Lanyon. Han sier derfor adjø til de han er glad i, og reiser til London.

Men ett år senere får Sylvester vite at den tidligere kjæresten hans Ella har blitt forlovet med kjeltringen Roderick Usher. Sylvester må derfor reise hjem, og redde Ella før det er for sent.

Skuespillere 
 H.B. Warner som Sylvester Lanyon
 James O. Barrows som Matthew Lanyon
 Claire Adams som Ella De Fries
 Herbert Greenwood som Ebenezer Usher
 Donald MacDonald som Roderick Usher
 Virginia Lee Corbin som Dorothy Lanyon
 Ruth Renick som Constance Lanyon

Referanser

Eksterne lenker 

Stumfilmer fra USA
Filmer fra 1920
The White Moll

The White Moll er en amerikansk stumfilm fra 1920, regissert av Harry Millarde.

Handling 
Rhoda er desperat fordi en velstående mann har gjort faren hennes så desperat at han må begynne med tyveri. Rhoda går likevel med på å delta under et ran for å stjele penger donert til den lokale kirken som egentlig skal gå til de fattige - selv om hun synes denne handlingen er avskyelig. Men under ranet blir faren til Rhoda skutt, og dør i prestenes armer. Men den velstående mannen som hadde tvunget ham til å gjennomføre dette ranet, og han tvinger Rhoda til å levere pengene de hadde stjålet fra kirken.

Rhoda blir snart en del av den kriminelle underverdenen, og får kallenavnet «The White Moll». Etter en rekke spennende eskapader, bringer hun «The Dangler» lederen for en gjeng skurker, for retten. Hun møter også Mopsen, en mann som hun blir romantisk involvert med - og ønsker å gifte seg med.

Skuespillere 
 Pearl White som Rhoda
 Richard Travers
 Jack Baston
 Walter P. Lewis
 Eva Gordon
 John Woodford som Michael
 George Pauncefort
 Charles Slattery som Henry
 John P. Wade
 William Harvey som Skinny
 Blanche Davenport

Referanser

Eksterne lenker 

Stumfilmer fra USA
Filmer fra 1920
White Youth

White Youth er en amerikansk stumfilm fra 1920, regissert av Norman Dawn.

Handling 
Aline Ann Belame blir oppdratt ved et kloster, frem til hun mottar et brev fra bestefaren sin: general Belame - som hun aldri tidligere har møtt. Brevet ber Aline komme til den gamle mannens plantasje, for å møte mannen han har valgt ut for henne. Opprømt over utsiktene til å endelig finne seg et hjem og en ektemann, kommer Aline til plantasjen bare for å finne ut at forloveden hennes - Monsieur Cayetane - er en vissen gammel mann.

Men Aline blir snart forelsket i Burton Striker, som har blitt ansatt til å sette inn en ny dør inn til generalens vin-kjeller. Når planene deres om å stikke av sammen blir oppdaget, blir Burton utfordret av Cayetane til en duell. Cayetanes kule ødelegger ved et uhell generalens dyrebare pipe, noe som får ham til å avbryte barnebarnets forlovelse. Så Burton gjengjelder ved å holde tilbake kombinasjonen til døren han satte inn til vin-kjelleren.

Skuespillere 
 Edith Roberts som Aline Ann Belame
 Alfred Hollingsworth som Gen. Belame
 Thomas Jefferson som Frangois Cayetane
 Arnold Gray som Burton Striker
 Hattie Peters som Calalou
 Lucas C. Luke
 Joseph Belmont som Le Moyne
 Phyllis Allen som Le Moyne
 Olga D. Mojean som La Roche
 Sam Konnella som Pierre
 Alida B. Jones som Martin
 Gertrude Pedlar som Superior

Referanser

Eksterne lenker 

Stumfilmer fra USA
Filmer fra 1920
Who’s Your Servant?

Who's Your Servant? er en amerikansk stumfilm fra 1920, regissert av Norval MacGregor.

Handling 
Når kontreadmiral Bancroft oppdager at planene for hans nye slagskip har forsvunnet, faller mistankene snart på løytnant Clifford Bruce - som ønsker å gifte seg med Bancrofts datter Madeline, og som ble sett klatre ut av admiralens vindu. I virkeligheten var Bruce, som forsøkte å holde frieriet med Madeline hemmelig, der for å hente et kjærlighetsbrev som han hadde skrevet til admiralens datter.

Madeline, som mistenker tjeneren deres Ito for å stjele planene, utnytter det faktum at tjeneren er forelsket i henne - og hun besøker værelset hans den kvelden. Han viser henne villig planene for slagskipet, og skryter av dette komme til å gi ham en formue slik at de to kan stikke av sammen. Madeline forsøker å få tak i papirene igjen, og i den påfølgende konfrontasjonen blir Ito knivstukket til døde.

Skuespillere 
 Lois Wilson som Madeline Bancroft
 Yukio Aoyama som Ito Natsume
 Andrew Robson som Bancroft
 Albert Morrison som Norman Sharp
 William Scott som løytnant Clifford Bruce
 Frances Burnham som Dorothy Taylor

Referanser

Eksterne lenker 

Stumfilmer fra USA
Filmer fra 1920
Why Women Sin

Why Women Sin er en amerikansk stumfilm fra 1920, regissert av Burton L. King.

Handling 
Philip Pemberton er så oppslukt av ønsket om å bli valgt til guvernør, at han forsømmer sin kone Dorothy. Men Horton motsetter seg Pembertons kandidatur, og konspirerer for å hindre at han skal bli valgt.

For å oppnå dette ansetter Horton to kjeltringer til å posere som baronen og baronesse De Ville for å oppnå Dorothys tillit, og deretter utpresse Pemberton om å droppe ut av valget. Men ting går ikke helt som de hadde planlagt.

Skuespillere 
 Anna Luther som Dorothy Pemberton
 E.J. Ratcliffe som Philip Pemberton
 Ivy Ward som Grace
 Claire Whitney
 Charles K. Gerrard
 Al Hart as Horton
 Jack W. Johnston som Morelake

Referanser

Eksterne lenker 

Stumfilmer fra USA
Filmer fra 1920
The Willow Tree (1920)

The Willow Tree er en amerikansk stumfilm fra 1920, regissert av Henry Otto.

Handling 
En ung japansk kvinne forelsker seg i en engelskmann, som kort tid senere reiser for å delta under første verdenskrig i Europa. Kvinnen må derfor holde ut i fire år, og vente på at mannen hun elsker kanskje kommer tilbake til henne.

Skuespillere 
 Viola Dana som O-Riu
 Edward Connelly som Tomotada
 Pell Trenton som Ned Hamilton
 Harry Dunkinson som Jeoffrey Fuller
 Alice Wilson som Mary Fuller
 Frank Tokunaga som John Charles Goto
 Togo Yamamoto som Itomudo
 George Kuwa som Kimura
 Tom Ricketts

Referanser

Eksterne lenker 

Stumfilmer fra USA
Filmer fra 1920
The Winning Goal

The Winning Goal er en britisk stumfilm fra 1920, regissert av G. B. Samuelson.

Historien følger en fotball-spiller blir solgt til en rivaliserende klubb, og han vinner den neste kampen deres til tross for en brukket arm.

Skuespillere 
 Harold Walden som Jack Metherill
 Maudie Dunham som Elsie Whitworth
 Tom Reynolds som Edmond
 Haidee Wright som Mrs. Whitworth
 Jack Cock

Referanser

Eksterne lenker 

Britiske stumfilmer
Filmer fra 1920
Within Our Gates

Within Our Gates er en amerikansk stumfilm fra 1920, regissert av Oscar Micheaux.

Handling 
Etter at en kvinne med en sjokkerende fortid blir forlatt av sin forlovede bestemmer hun seg for å hjelpe en nesten konkurs-rammet skole for fattige ungdommer.

Skuespillere 
 Evelyn Preer som Sylvia Landry
 Floy Clements som Alma Prichard
 James D. Ruffin som Conrad Drebert
 Jack Chenault som Larry Prichard
 William Smith som Philip Gentry
 Charles D. Lucas som Dr. V. Vivian
 Bernice Ladd som Mrs. Geraldine Stratton
 Mrs. Evelyn som Mrs. Elena Warwick
 William Starks som Jasper Landry
 Ralph Johnson som Philip Gridlestone
 E.G. Tatum som Efrem
 Grant Edwards som Emil
 Grant Gorman som Armand Gridlestone
 Mattie Edwards
 S.T. Jacks
 Jimmie Cook

Referanser

Eksterne lenker 

Stumfilmer fra USA
Filmer fra 1920
Enicopus

Enicopus er en slekt av børstebiller som man gjerne finner på blomster. De er stort sett små til middels store, avlange biller, ofte metallisk fargede, med kroppen dekket av lange, utstående hår. De voksne billene er mer eller mindre altetende, larvene er rovdyr. Slekten (navnet betyr "lang kropp") kjennes lett på sin lange og smale kroppsform.

Utseende 
Små, avlange, blanke, mørke børstebiller, de ulike kroppsdelene (hode, bryst og bakkropp) tydelig avsnørt fra hverandre. Kroppen er kledt med utstående hår. Hodet er forholdsvis stort og bredt, antennene er middels lange, 11-leddete, ganske tynne og litt sagtakkede. Brystskjoldet (pronotum)er firkantet sett ovenfra. Beina er forholdsvis lange, lårene er knapt fortykkede, leggene og føttene slanke. Det ytterste fotleddet har forholdsvis store klør som ofte har en tann ved roten.

Levevis 
Larvene er rovdyr og kan finnes i jord, blant løvstrø og under barken på døde trær, også i andre habitater. De voksne billene, som spiser blant annet pollen og små insekter, treffer man ofte på åpne blomster, for eksempel skjermplanter. De er aktive om sommeren.

Utbredelse 
Slekten er utbredt i Europa.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien gnag- og maurbiller, Cleroidea
 Familien børstebiller, Dasytidae
 Underfamilien børstebiller (Dasytinae)
 Stammen Dasytini Laporte de Castelnau, 1840
 Slekten Enicopus Stephens, 1830 
 Underslekten Dasysoma Schilsky, 1896
 Enicopus privignus Kiesenwetter, 1867
 Underslekten Enicopus (i snever forstand)
 Enicopus andradei Pardo, 1966
 Enicopus armatus (Lucas, 1849)
 Enicopus armipes Jacquelin du Val, 1860
 Enicopus ater (Fabricius, 1787)
 Enicopus calcaratus Kiesenwetter, 1859
 Enicopus confusus Jacquelin Du Val, 1860
 Enicopus distinguendus Jacquelin Du Val, 1860
 Enicopus gracilis Schilsky, 1896
 Enicopus heydeni Kiesenwetter, 1870
 Enicopus hoplotarsus Jacquelin Du Val, 1860
 Enicopus ibericus Jacquelin Du Val, 1860
 Enicopus korbi Schilsky, 1896
 Enicopus pilosus (Scopoli, 1763)
 Enicopus pyrenaeus Fairmaire, 1859
 Enicopus rugosicollis Jacquelin Du Val, 1860
 Enicopus sarae Bahillo de la Puebla & López-Colón, 2004
 Enicopus scutellaris (Fabricius, 1792)
 Enicopus spiniger Jacquelin Du Val, 1860
 Underslekten Parahenicopus Portvein, 1931
 Enicopus espagnoli Pardo, 1966
 Enicopus lagari Pardo, 1966
 Enicopus lopezcoloni Bahillo de la Puebla, 2005
 Enicopus paulinoi Bourgeois, 1884
 Enicopus perezi Kiesenwetter, 1867
 Enicopus simplicipes Jacquelin Du Val, 1860
 Enicopus vittatus Kiesenwetter, 1859

Referanser

Eksterne lenker

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Børstebiller
Biller formelt beskrevet i 1830